b'\n_START_ARTICLE_\nZemljopis Brazila\n_START_PARAGRAPH_\nDr\xc5\xbeava Brazil 5. je po veli\xc4\x8dini dr\xc5\xbeava svijeta. Zauzima otprilike polovicu Ju\xc5\xbene Amerike, a ujedno je najve\xc4\x87a i najmnogoljudnija dr\xc5\xbeava na tom kontinentu. Ukupna povr\xc5\xa1ina Brazila iznosi 8,514,215 km\xc2\xb2 od \xc4\x8dega je povr\xc5\xa1ina kopna 8,456,510 km\xc2\xb2, a provr\xc5\xa1ina mora 55,455 km\xc2\xb2. Najvi\xc5\xa1i vrh Brazila je Pico da Neblina (2 994 m). Dr\xc5\xbeava grani\xc4\x8di s Argentinom, Kolumbijom, Francuskom Gvajanom, Gvajanom, Paragvajem, Peruom, Surinamom, Urugvajem i Venezuelom._NEWLINE_Klima je ve\xc4\x87inom tropska, ali ju\xc5\xbeni je dio zemlje ve\xc4\x87im dijelom u umjerenoj klimi. Brazil ve\xc4\x87inom prekriva tropska \xc5\xa1uma, dok na isto\xc4\x8dnoj strani izlazi na Atlantski ocean. Kroz dr\xc5\xbeavu protje\xc4\x8de jedna od najve\xc4\x87ih rijeka na svijetu Amazona. Amazona ima najve\xc4\x87u koli\xc4\x8dinu vode od svih rijeka na svijetu. Glavne rijeke koje protje\xc4\x8du kroz Brazil su: Amazona, S\xc3\xa3o Francisco, Tocantins._NEWLINE_Uvjerljivo je najve\xc4\x87a zemlja Ju\xc5\xbene Amerike. U Brazilu se znatno razlikuje slabo naseljena i prete\xc5\xbeno nerazvijene unutra\xc5\xa1njost od gusto naseljenog i razvijenog priobalja. Najve\xc4\x87i dio unutra\xc5\xa1njosti Brazila pripada Amazoniji._NEWLINE_Rude, vodena snaga, \xc5\xa1ume i plodno tlo su bili osnova gospodarskog razvoja. Tijekom 20. st. od poljoprivredne zemlje postao je industrijska zemlja. _NEWLINE_Sirotinjske \xc4\x8detvrti u Brazilu nazivaju se favele.'